අරුවක්කාඩු හුණු ගල් නිධියේ සිට පාලවිය කම්හල දක්වා දිවෙන දුම්රිය මාර්යේ දුම්රිය හරස් මාර්ග ගේට්ටු ක්‍රියාකරුවන්ට මාසිකව ලැබෙන සොච්චම් මුදලෙන් ඔවුන්ගේ ජීවන වියදම සරිකර ගැනීමට නොහැකිව දැඩි අසීරුතාවට පත්ව ඇතැයි මැසිවිලි නගති.2013 වසරේ ජූලි මස 6 වන දින සිට මේ දක්වා ආරම්භ කරමින් පවතින පුත්තලම නූර් නගර් සිට එළුවන්කුලම දක්වා පිහිටා ඇති දුම්රිය හරස් මාර්ග 17ක් සදහා දුම්රිය ගේට්ටු ක්‍රියාකරුවන්  51 දෙනෙකු   රජය විසින් බදවා ගෙන ඇති අතර, ඔවුන්ට පුත්තලම හා වනාතවිල්ලුව යන පොලිස් ස්ථාන මගින් වැටුප් ලබා දෙන බව කියයි.මේ වන විට වසර දෙකකට වැඩි කාලයක් සේවයේ යෙදෙන මොවුන්ට   ලැබෙනුයේ  අඩුම වැටුපක් වූ දිනකට රුපියල් දෙසිය පනහක් බැගින් මාසිකව රුපියල් හත්දහස් පන්සීයක් බව ඔවුන් අවධාරණය කරයි.මීට අමතරව ඔවුන්ට කිසිදු අමතර රැකියාවක් සදහා යාමට නොහැකිව ඇත්තේ ඔවුන් අනිවාර්යෙන් දිනකට පැය අටක් සේවය කිරීමට සිදුව තිබීම නිසාවෙනි.පැය අටක් සේවයේ යෙදෙන මොවුන්ට ලැබෙන රුපියල් හත්දහස් පන්සීයක් වැනි සොච්චම් මුදලෙන් ඔවුන්ගේ මූලික අවශ්‍යතාවයන් ,දරුවන්ගේ අධ්‍යාපන කටයුතු සදහා කිසිසේත් එම මුදල ප්‍රමාණවත් නොවන බවට ඔවුන් මැසිවිලි නගනවා.රජය විසින් පොලිස් දෙපාර්ත්තුමේන්තුව ඔස්සේ  ඔවුන්ට මෙම වැටුප ලබා දුන්නද- ඔවුන් සේවය කරනුයේ පුද්ගලික ආයතනයක හුණු ගල් නිධියේ සිට පාලවිය කම්හල දක්වා දිවෙන දුම්රිය මාර්ගයේ බවත්,  ආයතනයේ නිළධාරින් තුට්ටුවකටත් සීමා මායිම් නොකර මුණිවත රකිමින් සිටීම බරපතල ගැටළු සහගත තත්ත්වයක්වබවත් අසරණ ජනතාව පෙන්වා දෙති.රජය හෝ පොලිස් දෙපාර්තුමේන්තුව ඔවුන්ගේ වැටුප් වර්ධකයන් පිළිබදව කිසිදු පියවරක් නොගෙන සිටියද මෙම මුරකරුවන් සේවය සපයනු ලබන්නේ හුදෙක්   'පළමුව ආරක්ෂාව' පාඨය රැකීමට නොවේද?රේල් ගේට්ටුවලට සින්නවෙන මොවුන්  වගකිව යුතු බලධාරින්ට සෘජුව ඇගිලි තුඩු දිගු කරනුයේ ඔවුන්ට සිදු වන තවත් අසාධාරණයකටයි.